Potrivit presei locale, totul ar fi pornit de la niște divergențe mai vechi între două familii. Odată izbucnit scandalul, au sărit la bătaie aproape 30 de persoane. S-au lovit cu topoare, securi, lopeți, lemne rupte de prin garduri, pietre de pe uliță.
La locul scandalului s-au deplasat atât echipaje de poliție, cât și luptători ai Serviciului pentru Acțiuni Speciale Maramureș.
În urma încăierării, trei femei cu vârste de 23, 45 și 50 de ani și un tânăr de 24 de ani au suferit leziuni și au ajuns la spital, informează IPJ Maramureș.